สอบถามครับ เลเซอร์รักษาปิดรูแผลที่จอตาประมาณ สองอาทิตย์แล้ว สามารถปั่นจักรยานแบบแรงๆเร็วๆ เหมือนแข่งขัน ได้มั้ยครับ
สวัสดีค่ะ การเลเซอร์ตานั้นมีหลายชนิด และใช้รักษาโรคแตกต่างกันไป ทั้งนี้ หากมีแผลที่จอตา แสดงว่าอาจมีโรคในกลุ่มของจอประสาทตาฉีกขาด ซึ่งมักพบในคนที่มีสายตาสั้นมาก เป็นโรคเบาหวาน หรือการได้รับบาดเจ็บ หรือเกิดอุบัติเหตุที่ลูกตาอย่างรุนแรง หรือมีการติดเชื้อหรือการอักเสบภายในลูกตา เป็นต้นซึ่งหากได้รับการรักษาด้วยการเลเซอร์ไปที่รอยฉีกขาด หลังการรักษา ก็ควรงดเล่นกีฬา การออกกำลังกาย หรือกิจกรรมผาดโผน ที่อาจเกิดความรุนแรงหรือกระทบกระเทือนดวงตาเป็นเวลา 1 เดือนค่ะ สำหรับการขี่จักรยาน หากเป็นการขี่แบบปกติ ไม่ได้ผาดโผน ไม่ได้ขี่ทางขรุขระ ก็สามารถขี่ได้ แต่หากจะขี่เร็วๆ แรงๆ ซึ่งเสี่ยงต่อการเกิดอุบัติเหตุ ก็ไม่ควรขี่ค่ะ